Diari Oficial de la Generalitat Valenciana


Sumari del DOGV 3785, del 04-07-2000 (2000/5203)

Notificació de la Resolució del recurs d'alçada núm. R-212/1999.
----------------------------------------------------------------

### Dades del document

Número de DOGV
:   3785

Data del DOGV
:   04-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5203


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució del recurs d'alçada núm. R-212/1999. [2000/X5203]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Gregorio Galarza Manzano, carrer Romaní núm. 2-7-C (12288 Castelló de la Plana) la Resolució del recurs d'alçada amb el número de ref. interna R-212/1999.
  
Resolució
  
Examinats els recursos d'alçada formulats per Famval Construcciones, SL, pel senyor Gregorio Galarza Manzano i pel senyor Vicente Vallés Zanón, contra Resolució del Servei Territorial d'Arquitectura i Habitatge de Castelló, en l'expedient de construcció núm. 12/1G/5051/92.
  
Antecedents de fet
  
Primer. Per la comunitat de propietaris de l'edifici de protecció oficial situat al Grau de Castelló, carrer Joan d'Àustria núm. 59, es presentà denúncia davant del Servei Territorial d'Arquitectura i Habitatge de Castelló, per deficiències de construcció a l'immoble esmentat, i es va enviar un perit de l'organisme esmentat que hi emeté informe, en base al qual s'acordà la incoació d'expedient sancionador contra la promotora Famval Construcciones, SL, així com contra els facultatius de l'obra senyor Gregorio Galarza Manzano, arquitecte, i senyor Vicente Vallés Zanón, aparellador, amb trasllat del plec de càrrecs corresponent.
  
Segon. L'instructor de l'expedient sancionador va dictar proposta de resolució en la qual, entenent provada la comissió d'una infracció molt greu de l'article 6.10 de la Llei 1/1997, de la Generalitat Valenciana, proposava la imposició d'una sanció pecuniària de 5000.000 PTA a cada un dels expedientats, així com l'ordre d'obres a la promotora de subsanació de les deficiències recollides en el plec de càrrecs.
  
Tercer. El cap del Servei Territorial dictà resolució en la qual, tot mantenint els fonaments de dret de la proposta, acordà la imposició de les multes i ordre d'obres que s'hi establien.
  
Quart. Contra la resolució esmentada interposen en temps i forma recursos d'alçada Famval Construcciones, SL, el senyor Gregorio Galarza Manzano i el senyor Vicente Vallés Zanón, amb les al·legacions que hi consten i que es donen ací de forma succinta.
  
Fonaments de dret
  
Primer. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (RJAP i PAC), com per allò establert en el Decret 32/1998, de 31 de març, del Govern Valencià (DOGV núm. 3.218, de 6 d'abril).
  
Segon. Allò establert en els articles 107, 110, 114 i 115 de la Llei 30/1992, de 26 de novembre, de RJAP i PAC, quant a l'admissió i tramitació del recurs d'alçada.
  
Tercer. Sol·liciten els recurrents que es revoque i deixe sense efecte la resolució recorreguda, tot al·legant la inaplicabilitat de la Llei 1/1997, de 21 de febrer, de la Generalitat Valenciana, la prescripció de la infracció, la nul·litat de ple dret per inaplicació de l'article 62.e) de la Llei de RJAP i del PAC, per manca d'activitat probatòria de l'administració, la vulneració del principi de presumpció d'innocència, la vigència del principi de personalitat de les sancions i improcedència de solidaritat en el dret administratiu sancionador, i l'exigència de frau o culpabilitat.
  
Quart. La Llei 1/1997, de 21 de febrer, de Règim Sancionador en Matèria d'Habitatge, és d'aplicació en aquest cas a tenor de la seua disposició transitòria, en haver-se incoat el procediment posteriorment a la seua entrada en vigor.
  
Quant a la prescripció de la infracció, no s'ha produït ja que els defectes constructius aparegueren en el transcurs dels cinc anys següents a la qualificació definitiva, cosa que va donar lloc a un anterior expedient sancionador en el qual es va procedir a la reparació de les escletxes i fissures; això no obstant, aquestes han reaparegut.
  
Cinqué. Quant al fons de l'assumpte, ha quedat provada la comissió de la infracció imputada. Consta en l'expedient informe pericial del tècnic de fiscalia del Servei Territorial, de data 17 de juny de 1998, en el qual es diu: ?Amb la reproducció de les escletxes es posa en relleu que hi ha un assentament mantingut de la cimentació de l'edifici... l'origen últim d'aquestes pot estar en l'enfonsament indefinit sobre el terreny d'assentament d'una determinada cimentació, que... segueix sense prestar la necessària estabilitat a l'edifici...-. Es diu també en l'informe de l'arquitecte municipal de l'Ajuntament de Castelló de la Plana, de 19 de juny de 1998, que: ?Aquestes escletxes apareixen en les proximitats de la mitgera esquerra... i denoten un assentament diferencial d'aquesta part de l'edifici... s'hi aconsella per evitar la progressió dels assentament esmentats que es procedisca a un adequat recalçament de la cimentació, cosa que haurà de ser projectada i executada per tècnic competent...-.
  
Per part dels facultatius de l'obra es va encarregar a l'empresa Sondeos, Estructuras y Geotecnia, SA, estudi de la patologia de les escletxes i fissures, el qual es va aportar i estableix en el seu apartat V Anàlisi dels danys i conclusions que: ?...estan produïdes per assentaments diferencials de cimentació...- i conclou al seu parer en l'apartat 2n : ?que l'assentament diferencial esmentat està produït com a conseqüència que les sabates de mitgera han quedat adherides a les sabates de mitgera de l'edifici contigu...-.
  
De tots els informes esmentats s'evidencia que hi ha un problema de cimentació grau de l'edifici, que va en progressió, i produeix els assentaments diferencials, i consta en l'expedient l'aparició d'aquest problema en l'any 1996, en què es repararen les escletxes i fissures però no les seues causes. Aquesta patologia de la construcció evidencia una acció negligent o culposa dels intervinents en l'obra quan es va realitzar la cimentació de l'edifici, per manca de control i deficient execució d'aquesta.
  
Sisé. Quant a l'obligació de la realització de les obres, l'article 111 del Reglament de VPO estableix que aquesta es podrà imposar al promotor respecte d'aquelles deficiències de construcció que aparegueren en l'edifici en el transcurs dels cinc anys següents a la data de qualificació definitiva, sent una responsabilitat objectiva semblant a la civil per la relació jurídica que s'estableix entre l'administració i el promotor en edificar aquest habitatges subjectes al règim de protecció oficial, sent una imposició deslligada i independent de l'acció sancionadora administrativa, i en aquest sentit es pronuncia la Jurisprudència del Tribunal Suprem, sentències de dates 22.5.1998, 27.7.1998 i 6.10.1998, entre d'altres.
  
Per la qual cosa s'escau la desestimació dels recursos.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i al resta de la legislació de general i pertinent aplicació, i de conformitat amb la proposta de resolució de la Divisió de Promoció Privada, resolc:
  
Desestimar els recursos d'alçada formulats per Famval Construcciones, SL, senyor Gregorio Galarza Manzano i senyor Vicente Vallés Zanón contra resolució del Servei Territorial d'Arquitectura i Habitatge de Castelló, de data 16 de març de 1999, que queda confirmada.
  
Contra aquesta resolució, que esgota la via administrativa, es podrà interposar recurs contenciós administratiu, davant del Jutjat Contenciós Administratiu de Castelló, en el termini de dos mesos, comptador des de l'endemà de la seua notificació, a tenor dels arts. 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercir qualsevol altre recurs que estime oportú.